Τσίλι με κιμά, πλιγούρι και λαχανικά
Τα ελαφριά και υγιεινά πιάτα θέλουν φαντασία και ωραίους συνδυασμούς. Το πλιγούρι με τον κιμά και τα τραγανά λαχανικά της συνταγής είναι ένα θαυμάσιο πιάτο, πληθωρικό και πολύχρωμο, σούπερ απολαυστικό!
4 καρότα, σε κυβάκια (το καλοκαίρι βάζουμε 2 καρότα και 2 κολοκυθάκια), 2 φρέσκα κρεμμυδάκια, ψιλοκομμένα, 1 κουτ. γλυκού πάπρικα καυτερή ή καπνιστή, 1 κουτ. γλυκού κύμινο σε σκόνη, 400 γρ. μοσχαρίσιος κιμάς από ελιά, 1/2 φλιτζ. τσαγιού  ζωμός λαχανικών ή νερό, 420 γρ. κόκκινα φασόλια κονσέρβας (σε μεγάλα σούπερ μάρκετ, στα ράφια με τις κονσέρβες ή τα έθνικ προϊόντα), στραγγισμένα, αλάτι, ελάχιστο ελαιόλαδο, 3/4 φλιτζ. τσαγιού πλιγούρι , 1 1⁄2 φλιτζ. τσαγιού ζωμός λαχανικών ή νερό, 1 φλιτζ. τσαγιού καλαμπόκι από κονσέρβα, στραγγισμένο, 2 φλιτζ. τσαγιού φύλλα ρόκας, 1/2 κουτ. γλυκού πάπρικα καπνιστή, αλάτι, 1 μικρό αβοκάντο, καθαρισμένο και λιωμένο με το πιρούνι, 1/4 φλιτζ. τσαγιού κασέρι ή γραβιέρα, τριμμένα
Για να φτιάξουμε το τσίλι με κιμά και λαχανικά, ξεκινάμε αλείφοντας μια φαρδιά αντικολλητική κατσαρόλα με λίγο λάδι και τη ζεσταίνουμε σε μέτρια προς δυνατή φωτιά. Σοτάρουμε τα καρότα, τα κρεμμυδάκια και τα μπαχαρικά για 3 λεπτά. Προσθέτουμε τον κιμά και σοτάρουμε για άλλα 5 λεπτά, μέχρι να ροδίσει και να γίνει σπυρωτός.Ρίχνουμε το ζωμό και τα φασόλια, αλατίζουμε κατά βούληση, ανακατεύουμε, χαμηλώνουμε τη φωτιά και σιγομαγειρεύουμε για 10 - 15 λεπτά.Στο μεταξύ, σε μια μικρή κατσαρόλα βράζουμε το πλιγούρι στο ζωμό, σύμφωνα με τος οδηγίες της συσκευασίας του.  Προσθέτουμε το καλαμπόκι, τη ρόκα και την πάπρικα και ανακατεύουμε απαλά.Σερβίρουμε το πλιγούρι με το τσίλι και πασπαλίζουμε με το τυρί. Συνοδεύουμε με το λιωμένο αβοκάντο σε μπολάκι.
Κινόα,Λαχανικά,Μοσχαρίσιος κιμάς,Light